Računarstvo u oblaku
Računarstvo u oblaku (engleski: cloud computing) jest mogućnost pristupanja na zahtjev resursima računarskih sistema, posebno resursima pohrane podataka i računarske snage (na primjer jezgre procesora), a bez direktnog aktivnog upravljanja od strane korisnika, najčešće putem javnog interneta. Pojam se općenito koristi za opisivanje podatkovnih centara dostupnih mnogim korisnicima putem Interneta. Oblaci mogu biti ograničeni na jednu organizaciju (oblak jednog preduzeća) ili biti dostupni mnogim organizacijama (javni oblak) dok se kombinacija oba naziva hibridni oblak. Dostupnost mreža visokog kapaciteta, jeftinih računara i uređaja za skladištenje podataka, kao i prihvatanje hardverske virtualizacije, servisno orijentirane arhitekture te autonomno i uslužno računarstvo dovelo je do rasta računarstva u oblaku.